Restringeixen a l’Ebre l’accés als espais naturals protegits dels Ports i el Cardó-Boix
El Departament d’Acció Climàtica alerta d’una nova situació de perill d’incendi forestal a les zones del litoral i prelitoral de les Terres de l’Ebre i l’Empordà. Per aquest motiu, es restringiran els accessos als espais naturals protegits dels Ports, el Cardó-Boix i el Cap de Creus. El vent de certa intensitat i humitats baixes i a les zones amb una sequera acumulada important, com Empordà, costa central de Barcelona, Camp de Tarragona i interior Terres de l’Ebre, fa que es donin circumstàncies propícies per als incendis forestals de ràpida evolució. La previsió és que la situació millori en vistes a diumenge. El cos d’Agents Rurals activa el nivell 3 del Pla Alfa a 23 municipis de 5 comarques.